
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra    proiectului    de    Lege   privind   aprobarea   Ordonanţei  de urgenţă nr. 17/1999 pentru modificarea şi completarea Legii nr. 42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989



Biroul permanent al Camerei Deputaţilor a transmis, cu adresa nr. 68 din 15 martie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege   privind   aprobarea   Ordonanţei  de urgenţă nr. 17/1999 pentru modificarea şi completarea Legii nr. 42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989.



În şedinţa din 24 martie 1999, comisia a analizat proiectul de lege şi a hotărât, cu majoritate de voturi, să îi acorde aviz favorabil, cu următorul amendament:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 10 – “Persoanele care şi-au pierdut total sau parţial capacitatea de muncă, marii mutilaţi, răniţii şi urmaşii celor care au decedat ca urmare a participării la lupta pentru victoria Revoluţiei din decembrie 1989 beneficiază şi de următoarele drepturi:

...

e) atribuirea fără plată a locurilor de veci în cimitire”.
    Domnul deputat Ovidiu Şincai a propus modificarea textului de la litera e), prin adăugarea, după vocabula “cimitire”, a sintagmei “aparţinând domeniului public”.

    Membrii comisiei au admis amendamentul cu unanimitate de voturi.

    Ca atare, textul literei e) de la alin. (1) al art. 10 va avea următorul cuprins:

“e) - atribuirea fără plată a locurilor de veci în cimitire aparţinând domeniului public”.
    Precizarea se impune deoarece, în prezent, spre deosebire de momentul în care a fost adoptată Legea nr. 42/1990, există şi cimitire private asupra cărora nu se poate extinde dispoziţia din textul 

literei e), alin. (1) a art. 10.

PREŞEDINTE,

Marţian Dan

